
                                                                               Plx 411/2017/2018

                                                                                             Bucureşti, 4 aprilie 2018



Către, 

Biroul Permanent al Camerei Deputaţilor

Vă înaintăm, alăturat, RAPORTUL asupra Legii pentru modificarea şi completarea Legii nr. 202/1998 privind organizarea Monitorului Oficial al Romaniei ca urmare a cererii de reexaminare formulată de Preşedintele României, trimisă comisiei în vederea reexaminării, cu adresa PLx 411/2017/2018.
În raport cu obiectul şi conţinutul său, proiectul de lege face parte din categoria legilor ordinare.
	PREŞEDINTE,


	Eugen NICOLICEA




PARLAMENTUL ROMÂNIEI

CAMERA DEPUTAŢIL0R

	COMISIA JURIDICĂ,

DE DISCIPLINĂ ŞI IMUNITĂŢI


                                                                               Plx 411/2017/2018

                                                                                       Bucureşti, 4 aprilie 2018
RAPORT 

asupra Legii pentru modificarea şi completarea Legii nr. 202/1998 privind organizarea Monitorului Oficial al Romaniei, ca urmare a cererii de reexaminare formulată de Preşedintele României

În conformitate cu prevederile art.137 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a fost sesizată, cu reexaminarea Legii pentru modificarea şi completarea Legii nr. 202/1998 privind organizarea Monitorului Oficial al Romaniei,  ca urmare a solicitării Preşedintelui României, trimisă cu adresa nr. Plx 411/2017/2018 din 3 aprilie 2018. 


Legea a fost adoptată de Camera Deputaţilor, în calitate de Cameră decizională la data de 22 decembrie 2017.


La data de 30 decembrie 2017 legea a fost transmisă Preşedintelui României pentru promulgare.

În data de 22 ianuarie 2018, Preşedintele României a solicitat reexaminarea legii, cererea de reexaminare fiind înaintată Senatului ca primă Cameră sesizată cu procedura reexaminării.
Senatul a reexaminat si a adoptat Legea in data de 28 martie 2018. 

Preşedintele României a solicitat reexaminarea legii  pentru următoarele considerente:
· legea transmisa la promulgare cuprinde şi interventii corelative ale normelor ce vizau competenta Secretariatului General al Guvenului fără ca  unele  dispozitii  din  continutul  Legii nr. 202/1998 să fi fost modificate in consecinta;

· nu s-a prevăzut un termen pentru transmiterea documentelor în vedere publicării existând riscul unor conduite abuzive;

· Potrivit art. I pct. 8 din legea transmisa la promulgare - art. 20 alin. (1) din Legea nr. 202/1998 - cheltuielile determinate de publicarea actelor in Monitorul Oficial al Romaniei se suporta de catre emitenti, pe baza tarifelor aprobate anual de Biroul permanent al  Camerei   Deputatilor,   la   propunerea   Regiei   Autonome Monitorul Oficial. Birourile permanente ale celor doua Camere ale Parlamentului sunt organe de conducere interne, care pot emite hotarari, care privesc fie activitatea interna a Camerei respective, fie relatia cu alte institutii publice. Hotararile Biroului permanent al unei Camere nu sunt opozabile celeilalte Camere sau terţilor Şi ridică reale probleme în ceea ce priveŞte opozabilitatea faţă de terţi Şi în ceea ce priveŞte controlul judecătoresc asupra acestora; legea nu cuprinde dispozitii prin care Camera Deputaţilor exercita efectiv autoritatea asupra Regiei Autonome Monitorul Oficial, intrucat unele competente sunt atribuite Biroului permanent, altele Secretarului General, iar altele raman in competenta Secretariatului General al Guvemului (art. 21 din Legea nr. 202/1998, care nu au fost modificate). Statutul constitutional al Camerei Deputatilor Şi al Parlamentului in general - nu permite, ca in exercitarea prerogativelor sale legale, sa se poata substitui structurile interne de conducere sau inalti functionari publici.
Membrii Comisiei juridice, de disciplină şi imunităţi au reexaminat Legea pentru modificarea şi completarea Legii nr. 202/1998 privind organizarea Monitorului Oficial al Romaniei, ca urmare a cererii de reexaminare formulată de Preşedintele României, în şedinţa din 4 aprilie 2018.
 La dezbateri au fost prezenţi membrii comisiei conform listei de prezenţă.
          În urma dezbaterilor, membrii Comisiei juridice, de disciplină şi imunităţi au hotărât, cu majoritate de voturi  şi au propus plenului Camerei Deputaţilor adoptarea Legii pentru modificarea şi completarea Legii nr. 202/1998 privind organizarea Monitorului Oficial al Romaniei în forma adoptată de Senat. 

În raport cu obiectul şi conţinutul reglementării, propunerea legislativă face parte din categoria legilor ordinare.
  PREŞEDINTE,                                           SECRETAR,

                  Eugen NICOLICEA                                       Elena TĂNĂSESCU

1
3

